สวัสดีครับคุณ เรื่องราวผมอาจจะซับซ้อนหน่อยนะครับ เมื่อ 6 เดือนก่อน ผมไปตรวจสุขภาพประจำปี มีผล CBC แจ้งว่า WBC สูง (13.01) โดยมี เม็ดเลือดขาวชนิด PMN (80.3) และ LYMPH (17.3) ซึ่งเป็นความผิดปกติหลังจากไปผมไปเที่ยวนวด เมื่อ 20 ธ.ค.63 โดยมีเพศสัมพันธ์แบบป้องกัน จึงทำให้นึกถึงโรค HIV และได้เข้าตรวจที่ รพ.รัฐประจำจังหวัด หลังเสี่ยง 3 เดือน เมื่อ 15 มี.ค.64 ผลเป็นลบ ทั้ง HIV, ไวรัสตับบี, ซี ซิฟิลิส แพทย์จึงนัดตรวจอีกที่ 6 เดือน เมื่อวันที่ 20 มิ.ย.64 ที่ผ่านมา แต่เนื่องสถานะการณ์โควิค 19 จึงไม่ได้ไปตามนัด จึงได้ไปตรวจที่คลีนิคแล็ปตรวจเลือด หลังเสี่ยง 6 เดือน 20 วัน ผล HIV ไวรัสตับซี (ผลลบ) และ CBC กลับเข้ามาในค่าปกติอีกครั้ง แต่ผมยังมีอาการตุ่มแดงไม่คันคล้ายๆสิวอักเสบขึ้นตามตัวเยอะไม่หาย และลิ้นเป็นฝ้า ผมอาจโรคร้่ายแรงไหมครับ หรือเป็นอาการตอบสนองโรค hiv ไหม และจะต้องตรวจซ้ำอีกไหมครับ
สวัสดีค่ะ การตรวจว่ามีการติดเชื้อ hiv หรือไม่นั้นมีหลายวิธี เช่น การตรวจเชื้อ hiv เองเลย อันนี้จะตรวจยากและมีค่าใช้จ่ายสูง ผลแน่นอนภายใน 7-10 วันหลังมีความเสี่ยง แต่ที่นิยมจะเป็น 2 วิธีก็คือการตรวจภูมิคุ้มกันต่อเชื้อ hiv เองเลย ให้ผลแน่นอนมากกว่า 99% ที่ 3 เดือน ถ้าตรวจที่ช่วง 1 เดือนในบางคนภูมิต่อเชื้ออาจจะยังไม่ขึ้น หรือตรวจทั้งภูมิคุ้มกัน hiv กับเชื้อไปร่วมกัน จะให้ผลที่แน่นอนที่ประมาณ 14-21 วันหลังมีความเสี่ยงดังนั้นกรณีนี้ที่ตรวจที่ 6 เดือนหลังมีความเสี่ยงไปแล้ว ให้ผลลบ ก็แสดงว่าน่าจะไม่ได้มีการติดเชื้อจริงการมีตุ่มแดงไม่คัน คล้ายสิวอักเสบขึ้นตามตัวนั้น มีสาเหตุที่เป็นไปได้หลายอย่าง เช่นรูขุมขนอักเสบ ผิวหนังอักเสบ ตุ่มแมลงกัด ระคายสัมผัสสารที่ใช้ การติดเชื้อรา ไม่ได้เป็นอาการที่จำเพาะเจาะจงต่อการติดเชื้อโรค hiv ส่วนภาวะลิ้นเป็นฝ้าขาวที่อาจเกิดจากเชื้อรานั้น ถ้าเป็นภาวะภูมิคุ้มกันบกพร่องจากโรค hivจริงส่วนใหญ่กว่าโรคจะเข้าถึงระยะที่มีภูมิคุ้มกันบกพร่องจะใช้เวลาเป็นปี จากอาการและระยะเวลาที่กล่าวมาจึงเป็นไปได้น้อยว่าลิ้นเป็นฝ้าจะเป็นสัญญาณแรกของโรค hiv ค่ะ